*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2016.gada

**.§**

**Par informatīvo ziņojumu “Par lielā projekta “Vēsturiski piesārņoto vietu “Inčukalna sērskābie gudrona dīķi” sanācijas darbi” pabeigšanas finansēšanu Eiropas Savienības fondu 2014.-2020.gada plānošanas perioda ietvaros”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu, ievērojot to, ka informatīvajā ziņojumā paredzētais finansēšanas mehānisms īstenojams, veicot grozījumus Darbības programmā “Izaugsme un nodarbinātība”, ko jāsaskaņo ar Eiropas Komisiju.
2. Atbalstīt informatīvajā ziņojumā ietverto finansēšanas mehānismu:
	1. projekta “Vēsturiski piesārņoto vietu “Inčukalna sērskābie gudrona dīķi” sanācijas darbi” II posma (turpmāk – Projekts) pabeigšanai Eiropas Savienības fondu 2014.-2020.gada plānošanas perioda Darbības programmā “Izaugsme un nodarbinātība” (turpmāk – Darbības programma) izveidot jaunu specifisko atbalsta mērķi 5.6.3. “Vēsturiski piesārņoto vietu “Inčukalna sērskābā gudrona dīķi” sanācija” (turpmāk – SAM 5.6.3.);
	2. Darbības programmas SAM 5.6.3. finansējumu nodrošināt, pārdalot Eiropas Reģionālā attīstības fonda finansējumu 11,60 miljonu *euro* apmērā no Darbības programmas specifiskā atbalsta mērķa 5.4.1. “Saglabāt un atjaunot bioloģisko daudzveidību un aizsargāt ekosistēmas” 5.4.1.2.pasākuma “Pasākumi biotopu un sugu aizsardzības atjaunošanai un antropogēnās slodzes samazināšanai”;
	3. Darbības programmas specifiskā atbalsta mērķa 5.4.1. “Saglabāt un atjaunot bioloģisko daudzveidību un aizsargāt ekosistēmas” 5.4.1.2.pasākumu “Pasākumi biotopu un sugu aizsardzības atjaunošanai un antropogēnās slodzes samazināšanai” pārveidot par specifisko atbalsta mērķi 5.4.3. “Pasākumi biotopu un sugu aizsardzības atjaunošanai un antropogēnās slodzes samazināšanai”, paredzot tam Kohēzijas fonda finansējumu ne vairāk kā 7,8 miljonu *euro* apmērā no Darbības programmas specifiskā atbalsta mērķa 5.3.1. “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” snieguma rezerves un attiecīgi īstenojot pēc 2018.gada 31.decembra, ja tiek saņemts pozitīvs Eiropas Komisijas lēmums par snieguma ietvarā noteikto rādītāju izpildi.
3. Lai mazinātu ietekmi uz valsts budžeta fiskālo telpu vidējā termiņā dēļ papildu valsts budžeta finansējuma Projekta attiecināmām un neattiecināmām izmaksām, noteikt, ka par attiecīgo summu(valsts budžeta līdzfinansējuma daļa Projekta attiecināmām un neattiecināmām izmaksām indikatīvi 11,34–13,68 milj. *euro*) samazināms kopējo Darbības programmai “Izaugsme un nodarbinātība” sadalāmo virssaistību apjoms.
4. VARAM sadarbībā ar Finanšu ministriju sagatavot attiecīgus grozījumus Darbības programmāun veikt Darbības programmas grozījumu priekšlikuma skaņošanu ar Eiropas Komisijas Reģionālās politikas un pilsētpolitikas ģenerāldirektorātu (DG REGIO) un Vides ģenerāldirektorātu (DG ENVI) pirms DP grozījumu formālas skaņošanas ar Eiropas Komisiju.
5. SAM 5.6.3. Ministru kabineta (turpmāk – MK) noteikumi MK iesniedzami kā MK lieta. Ievērojot Eiropas Savienības un Latvijas normatīvos aktus, kas regulē Eiropas Savienības fondu ieviešanu, VARAM, izstrādājot SAM 5.6.3 MK noteikumus, Projekta īstenošanas izmaksas maksimāli paredzēt kā Projekta attiecināmās izmaksas.
6. Ja iepirkumi Projekta pabeigšanai ir noslēgušies pirms Projekta īstenošanas apstiprināšanas, veikt Projekta īstenošanas izmaksu priekšfinansēšanu no valsts budžeta līdzekļiem, noteiktā kārtībā MK iesniedzot attiecīgu tiesību akta projektu.
7. Ja Eiropas Komisija nesaskaņo grozījumus Darbības programmā “Izaugsme un nodarbinātība”, vides aizsardzības un reģionālās attīstības ministram iesniegt Ministru kabinetā informatīvo ziņojumu par turpmāko rīcību Projekta pabeigšanas finansēšanai.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

vides aizsardzības un reģionālās attīstības ministrs K.Gerhards

Vīza:

valsts sekretārs R.Muciņš

02.11.2016 10:46

484

Austra Auziņa

Tel.: 66016701,

e-pasts: austra.auzina@varam.gov.lv

Zanda Krūkle

Tel.: 66016713,

e-pasts: zanda.krukle@varam.gov.lv